***ΜΑΘΗΤΙΚΟΣ ΚΑΛΛΙΤΕΧΝΙΚΟΣ ΔΙΑΓΩΝΙΣΜΟΣ ΚΟΜΙΚ***

***Επιλογή Έργων για τη Βράβευση και Έκθεση***

Η επιλογή των έργων θα γίνει με βάση τα ακόλουθα κριτήρια:

Συνάφεια με το Θέμα (Οδική Ασφάλεια) – Βαθμολογία: 0-10

Εκτιμάται κατά πόσο το κόμικ ανταποκρίνεται στο θέμα του διαγωνισμού, δηλαδή αν παρουσιάζει μηνύματα ή καταστάσεις που σχετίζονται με την οδική ασφάλεια (π.χ. χρήση κράνους, προσοχή στους δρόμους, τήρηση των σημάτων κυκλοφορίας) – σύμφωνα με το θέμα που έχει ανατεθεί.

Δημιουργικότητα και Πρωτοτυπία – Βαθμολογία: 0-10

Αξιολογείται η φαντασία και η πρωτοτυπία στην παρουσίαση του θέματος. Περιλαμβάνει το αν η ιστορία ή οι χαρακτήρες είναι μοναδικοί και ενδιαφέροντες, καθώς και αν προσεγγίζουν με νέο τρόπο το ζήτημα της οδικής ασφάλειας.

Καλλιτεχνική Ποιότητα και Σχεδιασμός – Βαθμολογία: 0-10

Εξετάζεται η τεχνική ικανότητα του σχεδίου, η σαφήνεια και η αισθητική του κόμικ. Σημαντικά είναι η χρήση χρωμάτων, η απόδοση των χαρακτήρων, και η συνολική αισθητική αρμονία του έργου, η αξιοποίηση των συμβάσεων του μέσου και οι νοηματιδοτικοι του μηχανισμοί.

Δομή και Πλοκή – Βαθμολογία: 0-10

Εξετάζεται αν η πλοκή είναι ενδιαφέρουσα και προκαλεί ενδιαφέρον στον αναγνώστη, αξιοποιώντας κάθε πιθανή αφηγηματική ανάπτυξη και τρόπο.

Εκπαιδευτική Αξία και Μήνυμα – Βαθμολογία: 0-10

Εκτιμάται η δύναμη του μηνύματος που προωθεί το κόμικ σχετικά με την οδική ασφάλεια. Πόσο αποτελεσματικά ενημερώνει και ευαισθητοποιεί το κοινό σχετικά με το ζήτημα.

Μέγιστη συνολική βαθμολογία: 50 βαθμοί.

Η κρίση και επιλογή των έργων που θα βραβευτούν στο διαγωνισμό καθώς και αυτών που θα παρουσιαστούν σε ομαδική έκθεση στο χώρο του Υπουργείου Υποδομών και Μεταφορών θα γίνει από κριτική επιτροπή που θα συσταθεί στη Δευτεροβάθμια Διεύθυνση Εκπαίδευσης Ανατολικής Αττικής.